b'\n_START_ARTICLE_\nElcoline Group\n_START_SECTION_\nHistoria\n_START_PARAGRAPH_\n21-vuotias automaatioalan insin\xc3\xb6\xc3\xb6riopiskelija Jouko Juvonen ja 19-vuotias s\xc3\xa4hk\xc3\xb6asentaja Jere R\xc3\xa4is\xc3\xa4nen perustivat s\xc3\xa4hk\xc3\xb6asennusyrityksen (S\xc3\xa4hk\xc3\xb6palvelu Elcoline ky) vuonna 2002. Heill\xc3\xa4 ei ollut tarpeeksi rahaa osakeyhti\xc3\xb6n perustamiseen, joten yritysmuodoksi valittiin kommandiittiyhti\xc3\xb6. He toimivat aluksi R\xc3\xa4is\xc3\xa4sen vanhempien autotallissa, mist\xc3\xa4 muutettiin Juvosen autotalliin. Kaverukset haaveilivat muun muassa siit\xc3\xa4, ett\xc3\xa4 saisivat palkata kavereitaan t\xc3\xb6ihin. Yritys laajensi palveluitaan s\xc3\xa4hk\xc3\xb6asennuksista teollisuuden kunnossapitopalveluihin ja sai ensimm\xc3\xa4inen ison asiakkaansa Porvoon \xc3\xb6ljyjalostamon. Osakeyhti\xc3\xb6ksi Elcoline muuttui vuonna 2006. _NEWLINE_Vuonna 2017 Elcoline-konsernin liikevaihto oli 15,4 miljoonaa euroa ja tulos 1,2 miljoonaa euroa._NEWLINE_Vuonna 2006 liikevaihto oli 2,3 miljoonaa euroa, vuonna 2007 yritys ty\xc3\xb6llisti 40 henkil\xc3\xb6\xc3\xa4 ymp\xc3\xa4ri Suomea. Yritys oli erikoistunut r\xc3\xa4j\xc3\xa4hdysherkiss\xc3\xa4 tiloissa teht\xc3\xa4viin asennuksiin._NEWLINE_Vuonna 2012 yrityksen liikevaihtoi oli 5,8 miljoonaa euroa._NEWLINE_Vuonna 2013 yritys ajautui kriisiin ison asiakasmenetyksen vuoksi. Kev\xc3\xa4\xc3\xa4ll\xc3\xa4 2013 suurin osa sen liikevaihdosta tuli ranskalaiselta asiakkaalta Olkiluodon ydinvoimalaty\xc3\xb6maalta, mutta kes\xc3\xa4ll\xc3\xa4 selvisi, ettei sopimukselle tullut en\xc3\xa4\xc3\xa4 jatkoa. Yritys muutti toimintatapaansa ja liiketoiminta muutettiin projektit\xc3\xb6ist\xc3\xa4 pidempiaikaisiin kunnossapitosopimuksiin. Pankista haettiin lainaa ja yrityksen omistuspohjaa laajennettiin avainhenkil\xc3\xb6ihin, jotka haluttiin sitoutaa yritykseen aiempaa paremmin. Yrityksen hallitukseen otettiin mukaan hallitusammattilainen Jari Osmala, joka neuvoi perustajia muun muassa hakemaan johtamiseen lis\xc3\xa4koulutusta._NEWLINE_Vuonna 2014 Elcoline Groupin tyt\xc3\xa4ryhti\xc3\xb6 Elcoline Construction osti Lepp\xc3\xa4virralta Parmaco Productionin s\xc3\xa4hk\xc3\xb6asennustoiminnot. Kaupan my\xc3\xb6t\xc3\xa4 Elcoline alkoi huolehtia Parmacon Lepp\xc3\xa4virran tehtaan s\xc3\xa4hk\xc3\xb6teknisist\xc3\xa4 palveluista, vuonna 2016 vastaava sopimus tehtiin my\xc3\xb6s Parmacon Pyh\xc3\xa4joen tehtaan LVI-palveluista._NEWLINE_Vuonna 2016 Elcoline Plant Service Oy osti amerikkalaisen General Electricin GE Power Service -yksik\xc3\xb6lt\xc3\xa4 sen liiketoiminnan Raahesta._NEWLINE_Elcoline Piping Oy osti paineenalaisten putkistojen hitsaukseen keskittyneen Hemax Welding Oy:n vuonna 2018.'